CELEX: C2006/165/10
Language: sl
Date: 2006-07-15 00:00:00
Title: Zadeva C-343/04: Sodba Sodišča (prvi senat) z dne  18. maja 2006  (predlog za sprejetje predhodne odločbe Oberster Gerichtshof — Avstrija) — Land Oberösterreich proti ČEZ, as (Bruseljska konvencija — Člen 16, točka 1(a) — Izključna pristojnost v postopkih, katerih predmet so stvarne pravice na nepremičninah — Tožba za prenehanje škodljivih vplivov ali njihove nevarnosti za zemljišča zaradi delovanja jedrske elektrarne na ozemlju sosednje države — Neuporaba)

15.7.2006   
            
            
               SL
            
            
               Uradni list Evropske unije
            
            
               C 165/5
            
         Sodba Sodišča (prvi senat) z dne 18. maja 2006 (predlog za sprejetje predhodne odločbe Oberster Gerichtshof — Avstrija) — Land Oberösterreich proti ČEZ, as
   (Zadeva C-343/04) (1)
   
   (Bruseljska konvencija - Člen 16, točka 1(a) - Izključna pristojnost v postopkih, katerih predmet so stvarne pravice na nepremičninah - Tožba za prenehanje škodljivih vplivov ali njihove nevarnosti za zemljišča zaradi delovanja jedrske elektrarne na ozemlju sosednje države - Neuporaba)
   (2006/C 165/10)
   Jezik postopka: nemščina
   Predložitveno sodišče
   Oberster Gerichtshof
   Stranki v postopku v glavni stvari
   
      Tožeča stranka: Land Oberösterreich
   
      Tožena stranka: ČEZ, as
   Predmet
   Predlog za sprejetje predhodne odločbe — Oberster Gerichtshof — Razlaga člena 16, točka 1(a), Bruseljske konvencije — Izključna pristojnost v postopkih, katerih predmet so stvarne pravice na nepremičninah — Preventivna tožba za prenehanje škodljivih vplivov na kmetijsko zemljišče zaradi sosednje jedrske elektrarne, ki stoji na ozemlju države, ki ni pogodbenica
   Izrek
   Člen 16, točka 1(a), Konvencije z dne 27. septembra 1968 o pristojnosti in priznavanju ter izvrševanju sodnih odločb v civilnih in gospodarskih zadevah, kot je bila spremenjena s Konvencijo z dne 29. novembra 1996 zaradi pristopa Republike Avstrije, Republike Finske in Kraljevine Švedske, je treba razlagati tako, da se ne uporablja za tožbo, s katero se po zgledu tožbe v postopku v glavni stvari na podlagi člena 364(2) Občega državljanskega zakonika (Allgemeines bürgerliches Gesetzbuch) skušajo preprečiti vplivi zaradi ionizirajočega sevanja jedrske elektrarne na ozemlju sosednje države, ki škodujejo zemljiščem v lasti vlagatelja tožbe ali bi jim lahko škodovali.
   
      (1)  UL C 251, 9.10.2004.